gl gl gl gl gl gl ceb gl gl gl gl en gl pt gl gl ceb gl pt es gl gl ceb ceb gl pt gl gl gl gl gl gl es gl gl gl gl gl gl gl gl gl gl gl es gl pt pt pt es gl gl gl gl gl gl gl gl es gl gl gl gl gl gl gl gl gl gl gl gl gl es gl gl gl gl gl gl gl gl gl gl gl gl gl gl gl gl es gl gl gl gl es si fr fr si fr fr gl es es gl es gl es si gl ceb gl pt gl gl gl gl gl gl gl gl ceb gl gl gl gl gl gl gl ceb gl pt es gl gl es en pt en gl
Asociación Mariñás-BetanzosPersoalActa fundacionalAsociateMemorias anuaisDoazons, herdanzas e legados
Medida LeaderMarca de calidadeEcoturismoEducación e divulgaciónProxectosAvaliación ambiental de proxectos
A Reserva da Biosfera Mariñas Coruñesas e Terras do Mandeo traballa en proxectos relacionados con diferentes ámbitos: sustentabilidade do medio rural, medio ambiente, ecoturismo ou innovación.
O obxectivo xeral do proxecto LIFE FLUVIAL é a mellora do estado de conservación de corredores fluviais atlánticos na Rede Natura 2000. Para este propósito, o proxecto desenvolve unha estratexia transnacional para a xestión sostible dos seus hábitats en varias bacías fluviais atlánticas da Península Ibérica (España e Portugal). Neste ámbito, factores de ameaza como especies invasoras, intensificación de usos ou problemas fitosanitarios, xeran o deterioro e fragmentación dos hábitats dos corredores fluviais.
Para alcanzar o obxectivo xeral propóñense obxectivos específicos encamiñados a combater a degradación dos hábitats:
Desenvolvemento dun modelo transnacional de xestión sostible de corredores fluviais para a mellora do seu estado de conservación, mediante a restauración da composición, estrutura e funcionalidade dos seus tipos de hábitats de interese comunitario, a mellora da conectividade e a redución da fragmentación.
Control de flora exótica e invasora.
Eliminación de plantacións de especies alóctonas.
Plantación de especies autóctonas características dos bosques de ribeira (hábitat prioritario 91E0*) e de carballeiras (hábitat 9230).
Mellora do estado fitosanitario dos corredores fluviais, mediante a retirada parcial de árbores mortas.
Difusión dos valores naturais, beneficios socioeconómicos e servizos ecosistémicos prestados polos corredores fluviais.
Mellora da formación e capacitación técnica dos axentes implicados na xestión e conservación dos corredores fluviais.
A proposta se presenta como o resultado da colaboración entre 8 organismos públicos, empresas e asociacións:
IBADER-Universidade de Santiago de Compostela.
Asociación de Desenvolvemento Rural Mariñas-Betanzos.
Empresa Municipal de Augas de A Coruña (EMALCSA).
Empresa de Transformación Agraria SA (TRAGSA).
Inicio: 1 de setembro de 2017
Finalización: 31 de agosto de 2021
3.032.223 € (Cofinanciación da UE: 75%)
As accións a implementar durante o proxecto serán:
Avaliación previa dos enclaves de actuación e planificación técnica das accións.
Diagnóstico e análise territorial da área do proxecto, con indicadores de xestión e seguimento.
10 proxectos técnicos para a execución das acciones concretas de conservación e un plan de continxencia do proxecto.
Adquisición de terreos lindeiros coa ribeira fluvioestuarina no concello de Ribadeo (Galicia), coa finalidade de naturalizar ditos terreos mediante a eliminación do eucalipto e a restauración dos hábitats naturais.
Adquisición de 33 parcelas (44 .579 m2) para a súa restauración a bosque autóctono (91E0* y 9230).
Defínense 8 accións de conservación en tramos altos, medios e baixos de distintas bacías fluviais de 9 espazos Natura 2000 de España e Portugal, para a mellora do estado de conservación dos corredores fluviais. As tarefas incluídas nestas accións son: control de especies invasoras, eliminación de ameneiros mortos, restauración de cuberta vexetal natural.
As accións de conservación realizaranse en 55.5 ha.
Incremento de 7,1 ha e mellora de 3,7 ha de bosques aluviais (91E0*) nos 14 km do tramo final do Río Eo (ZEC Río Eo-Galicia ES1120002, ZEC Río Eo-Asturias ES1200023, ZEC e ZEPA Ría do Eo ES1200016, ZEPA Ribadeo ES0000085).
Incremento de 4,4 ha do hábitat 9230 en ZEC Río Eo-Galicia (ES1120002) e ZEPA Ribadeo (ES0000085).
Incremento de 1,5 ha e mellora de 8,7 ha de bosques aluviais (91E0*) ao longo de 56 km do tramo medio do Río Eo (ZEC Río Eo-Galicia ES1120002, ZEC Río Eo-Asturias ES1200023 e ZEPA Ribadeo ES0000085).
Incremento de 0,5 ha e mellora de 0,1 ha de bosques húmidos (91E0*) no entorno das zonas húmidas de Arnao e Villadún, na ZEC/ZEPA Ría do Eo ES1200016.
Restauración de 2,1 ha de bosques aluviais (91E0*) na Ría de Betanzos (ZEC Betanzos-Mandeo ES1110007).
Recuperación e xestión sostible de 8,6 ha do hábitat 91E0* na ZEC Encoro de Abegondo-Cecebre ES1110004.
Mellora do estado de conservación de 9,8 ha de bosques aluviais (91E0* ) en 4 enclaves (Río Miño-Lugo, Río Miño-Rábade, Guitiriz e Lagoa do Rei) na bacía alta do río Miño (ZEC Parga-Ladra-Támoga ES1120003).
Mellora do estado de conservación de 9,0 ha do hábitat 91E0* no corredor fluvial do río Estorãos (LIC Río Lima, PTCON0020).
Accións de seguimento para medir o impacto do proxecto sobre os hábitats obxectivo, para avaliar o impacto socioeconómico do proxecto, para valorar o impacto do proxecto sobre as funcións ecosistémicas, así como para analizar o progreso do proxecto.
Metodoloxías de avaliación e indicadores de seguimento do impacto do proxecto sobre o estado de conservación dos hábitats, sobre a economía e benestar da poboación (especialmente a local) e sobre funcións ecosistémicas. Criterios para a transferibilidade a outras zonas.
Avaliación de indicadores de impacto do proxecto.
Indicadores custe-efectividade e custe-beneficio do proxecto que demostren o interese económico e social das medidas de conservación dos corredores fluviais, e propicien a replicabilidade deste tipo de solucións en contextos similares.
SENSIBILIZACIÓN PÚBLICA E DIFUSIÓN DOS RESULTADOS
Estas accións inclúen o desenvolvemento dun Plan de Comunicación, deseño, elaboración e instalación de materiais e equipamentos informativos, didácticos e de sensibilización, deseño e implementación dun programa de sensibilización e difusión, edición dun boletín electrónico informativo, posta en marcha de páxina web e establecemento de relacións con outros proxectos de temática similar.
Entre as diferentes accións de restauración propostas, o proxecto presenta unha estratexia integral de eliminación das especies de flora exótica e invasora como unha das actuacións máis necesarias, posto que a presenza de flora invasora representa unha das meirandes ameazas dos corredores fluviais na Rexión Atlántica na actualidade. Debido a isto, o proxecto inclúe tamén unha serie de actuacións de sensibilización e difusión sobre a ameaza que estas especies representan para os ambientes fluviais, especialmente para o hábitat prioritario 91E0*.
Deixámosche un documento para que poidas ver os proxectos que se desenvolveron, como a publicación do libro ” Os Bolechas van polo río”
OS BOLECHAS VAN POLO RÍO (GALEGO)
LOS BOLECHAS VAN POR EL RÍO (CASTELLANO)
FUNCIONAMENTO E SEGUIMENTO DO PROXECTO
Abarca o conxunto de tarefas de xestión e coordinación do proxecto, incluíndo o proceso de auditoría, así como o deseño dun Plan de Conservación post-LIFE.
Aquí podes ver os boletíns:
Accións de conservación na Reserva de Biosfera Mariñas Coruñesas e Terras do Mandeo
C4. RESTAURACIÓN DE HÁBITATS NATURAIS NO CORREDOR FLUVIOESTUARINO DA RÍA DE BETANZOS (ZEC BETANZOS-MANDEO ES111007)
C5. XESTIÓN SOSTIBLE DOS BOSQUES HIGRÓFILOS (ZEC ENCORO DE ABEGONDO-CECEBRE ES1110004)
EVALUACIÓN AMBIENTAL DE PROXECTOS
Doazóns, herdanzas e legados
Avaliación ambiental de proxectos
Asociación Mariñas-Betanzos Antiga Cámara Agraria. San Marcos, s/n. 15318 Abegondo (A Coruña). 981 669 541 info@marinasbetanzos.gal